Ich, Heintzman Vorster von Windesch, vˀgich offenlich mit disem brieff und tuͦn kunt aller menlich als dˀ erber herr, hˀr Cuͦnrat vō Beggenhofen, wilent techan und ✳
lùtpriestˀ der Obren Kilchen ze Waltzhuͦt, leidˀ von todes wegē abgangē ist, und aber die erwirdigen, geistlichen froͧwan, die eptischin und dˀ convent gemeinlich des gotzhus
ze Kûngsvelt, Sant Claren ordens, ✳ sich des obgen̄ hˀr Cuͦnratz, seligē, von Beggenhofen guͤtes und erbers woltent undˀzogen habn̄, da bin ich mit den egenatē minē froͧwan ✳
von des selbn̄ guͦtes und erbes wegen lieplich und frûntlich ûberkomē in dˀ wis als hienach geschribn̄ ist: des ersten dz ich inen gericht, gewert, gebn̄ und bezalt haͧn vier und
zwantzig phunt stebler phening. darnach so sol̄ ich ussrichten, gelten und bezaln alle die schuld, so dˀ vorgen̄ hˀ Cuͦnrat, selig, von Beggenhofen gelaͧssen haͧt ze gelten, wie die ✳
schuld an ir selber geheissen odˀ genant ist, es sig vō selgeraiͤtes wegen odˀ von andrˀ geltschuld. waͤr ouch, dz dˀ vorgen̄ hˀr Cuͦnrat, selig, vō Beggenhofen ût fùrbz von dˀ pfrund ingenomē hett, es were an win odˀ an kern, denn er vˀdienet hatt, dz sol ich einē andˀrn lùtpriestˀ hˀr uss gebn̄ odˀ ich sol in uff die nûtz wisen ob si dˀ pfrund noch ussstellig
sint. und darnach so sol ich mit vollem rechten ledklich staͤn zuͦ allem dem guͦt, so dˀ egen̄ hˀ Cuͦnrat, selig, vō Beggenhofen nach tod gelaͧssen haͧt, es sig geltschuld, ligend
odˀ varend guͦt, phening odˀ phenings wert, wie guͦt genant ist. und sont die egenantē min froͧwan ze Kûngsvelt noch niemā von ir wegen mich noch min erbn̄ ✳
hieran wedˀ sumen noch jerren bekûmbˀren noch bekrenken, deheins wegs noch in deheinˀ leig wise. und ze merˀ sicherheit so haͧn ich den vorbenempten minē froͧwā
ze rechtē bûrgē geben den erbˀrn herren̄, ✳ hˀr Jacob Bechrer von Spir, ze den ziten mietling und helfer dˀ vorgedachten kilchen, und hab inē ze rechtem mitgûlten gebn̄ den
erbern knecht Fritschin Breiten, burgˀ ze Waltzhuͦt und sigrist dˀ selbn̄ kilchen, mit semlicher bescheidenheit und mit dem geding. wˀ dz ich den egen̄ minen froͧwan ✳
alles dz nit hielt und vollefuͤrti, dz hie vorgeschribn̄ ✳ staͧt, wenn denn ich, dˀ engenānt bùrg und ouch dˀ vorgenempt mitgùlt von den obgenantē minen froͧwan oder
von iren botten ald von iren briefen hier umb ermant werdent, es sig ze hus, ze hoff ald undˀ oͧgen, so soͤllin wir ûns by trûwen in eides wis in den nechsten aht tagen
nach dˀ manūg antwùrten gen Brugg in die statt und da leisten recht, kuntlich giselschaft an einē offnen wirt, jemˀ und als lang untz dz
den
egen̄ minē froͧwan wollefuͤrt wirt und
genuͦg beschicht war umb sù denn je gemant hant. und sol mich noch die egen̄ den bùrgē und den mitgùlten hie vor nût schirmē. und ze warem und offem urkûnd aller diser
vorgeschribnē dingen so habin wir, obgenanten Heintzman Vorster, ain gùlt, hˀr Jacob Bechrer, bùrg, und Fritschi Breit, mitgûlt, erbettē den fromē, wisen Albrecht Nuderser, ze disen zitē schultheiss ze Waltzhuͦt, dz er sin insigel im und sinē erbn̄ unschedlich fùr ûns offenlich gehenket haͧt an disen brieff, won wir disi vˀgicht vor ✳
im vˀjehen und getaͧn habind, under dem selben insigel wir uns vesteklich verbundent und vˀjehent einer warheit aller diser dingē, won wir eigner insigel nùt habind.
ich, Albrecht Nuderser, schultheiss ze Waltzhuͦt, vˀgich dz ich min insigel von ir aller emptzigˀ bett wegē offenlich gehenket han an disen brieff, der gebn̄ wart, do
man zalt von Cristus gebùrt drùzehenhundert und nùntzig jar, darnach in dem ersten jare an dem nechst₎ mentag von sant Thomans tag.
und ist hie by gewesen her Heinrich Halloͧwer, Ruͦdolf Noͤtstein, Claus Schùtz, Hans Schmid vō Eggingē, den man nempt Faber, und andˀr erber lùt.